Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 478

c) a küldeménydarabok ellenálljanak a fuvarozás alatt engedélyezett halmazolási terhelésnek, úgy, hogy ne növekedjen a robbanóanyag által képviselt veszély, és ne deformálódjanak olyan mértékben, ami csökkenti a csomagolás szilárdságát. 1.2.1.3 A küldeménydaraboknak meg kell felelniük a 2.5 és a 2.6 Függelék előírásainak. 1.2.1.4 Az 1.1.4.2 pont, valamint a 2.5 Függelék 2.2.2 és a 2.6 Függelék 2.3.4 pontja értelmében az 1 osztály anyagaihoz és tárgyaihoz a II csomagolási csoportba tartozó, «Y» betűvel jelölt csomagolóeszközöket vagy IBC-ket kell alkalmazni. 1.2.1.5 A folyékony robbanóanyagokat tartalmazó csomagolóeszközök zárószerkezeteinek a szivárgás elkerülésére kettős tömítésűnek kell lenniük. 1.2.1.6 A fémhordók zárószerkezetét megfelelő tömítéssel kell ellátni; ha a zárószerkezet csavarmenetes kialakítású, a robbanóanyagnak nem szabad a csavarmenetbe bejutnia. 1.2.1.7 A vízoldható robbanóanyagokhoz használt csomagolóeszközöknek vízállónak kell lenniük. A deszenzibilizált vagy flegmatizált anyagokhoz használt csomagolóeszközöknek a fuvarozás alatt a koncentráció változásának megakadályozására zártnak kell lenniük. 1.2.1.8 Szegek, kapcsok és más, fémből készült, védőbevonat nélküli rögzítőelemek nem lehetnek a csomagolás belső felületén még akkor sem, ha a robbanóanyagot a fémmel való érintkezéstől belső csomagolás védi. 1.2.1.9 A belső csomagolásoknak, távtartóknak, párnázó- (tömítő-) anyagoknak, valamint a robbanóanyagok vagy robbanótárgyak elrendezésének a küldeménydarabokban olyannak kell lennie, ami megakadályozza hogy a robbanóanyag meglazuljon a külső csomagolás belsejében normális fuvarozási feltételek mellett. Meg kell akadályozni, hogy a tárgyak fém alkatrészei a fémcsomagolóeszközökkel érintkezésbe kerülhessenek. A robbanóanyagot tartalmazó olyan tárgyakat, amelyek nincsenek külső burkolatba helyezve, el kell választani egymástól, hogy megakadályozzuk a súrlódást és a felütközést. Erre a célra a belső vagy a külső csomagolást megosztó párnázó válaszfalak, fészkek vagy tartályok használhatók. 1.2.1.10 A csomagolóeszközöket a küldeménydarabban levő robbanóanyagokkal összeférhető és azokkal szemben áthatolhatatlan anyagból kell készíteni. 1.2.1.11 Meg kell akadályozni a robbanóanyagok behatolását a korcolt fémcsomagolóeszközök illesztéseibe. 1.2.1.12 A műanyag csomagolóeszközök nem lehetnek hajlamosak olyan mértékű sztatikus elektromosság gerjesztésére vagy felhalmozására, aminek a kisülése a becsomagolt robbanóanyag begyújtását vagy a robbanótárgy működésbe lépését okozhatja. 1.2.1.13 A rendszerint katonai célú, nagyméretű robbanótárgyak, gyújtószerkezeteik nélkül, vagy gyújtószerkezettel, de legalább két hatékony védőszerkezettel, csomagolatlanul fuvarozhatók. Ha az ilyen tárgyak hajtótöltetet tartalmaznak vagy önhajtók, akkor gyújtórendszereiket védeni kell a normál fuvarozási körülmények közötti működésbelépéssel szemben. Ha a csomagolatlan tárgy a 4. vizsgálati sorozatban negatív eredményt ad, ez jelzi, hogy az csomagolás nélküli fuvarozásra figyelembe vehető (lásd ENSZ Vizsgálatok é kritériumok kézikönyv). Az ilyen csomagolatlan tárgyak csúszótal- 2002/105/II. szám pakra erősíthetők vagy keretekbe vagy más alkalmas kezelő-, tárolóeszközbe vagy indítóállványba helyezhetők oly módon, hogy normál fuvarozási körülmények között ne lazulhassanak ki. 1.2.1.14 Amennyiben ezek a nagyméretű robbanótárgyak az SZMGSZ 2. Melléklet követelményei szerinti vizsgálatokat sikerrel kiállták, az illetékes hatóság engedélyezheti ezen tárgyak fuvarozását az SZMGSZ 2. Mellékletben szereplő feltételek szerint. 1.2.1.15 A robbanóanyagokat nem szabad olyan belső vagy külső csomagolóeszközökbe csomagolni, amelyeknél a külső és belső nyomás között termikus vagy más hatások eredményeként létrejövő különbségek a küldeménydarab robbanását vagy megsemmisülését okozhatják. 1.2.1.16 Amennyiben a robbanóanyag vagy a zárt ház nélküli vagy csak részben tokozott tárgy robbanóanyaga fémcsomagolóeszközök (1A2, 1B2, 4A, 4B és fémtartályok) belső felületével érintkezhet, a fémcsomagolóeszközt el kell látni belső bevonattal vagy béléssel. 1.2.2 Különleges csomagolási előírások 1.2.2.1 Az anyagokat és tárgyakat az 1. táblázat 3 oszlopa és az 1.2.2.3, 1.2.2.4 pont előírásai szerint kell csomagolni. 1.2.2.2 Minden robbanóanyagra és -tárgyra választható az EP 01 csomagolási mód, amennyiben az így csomagolt terméket a származási ország illetékes hatósága, vagy ha a származási ország nem valamely SZMGSZ tagország, akkor a küldemény által érintett első SZMGSZ tagország illetékes hatósága megvizsgálta és nem találta veszélyesebbnek, mint ha az 1. táblázat 3 oszlopában megadott módon lenne csomagolva. 1.2.2.3 Csomagolási módok Megjegyzések:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes